Непосредно по објави мобилизације, јула 1914. године, Драгутин Милутиновић именован је за команданта Шумадијске дивизије II позива. По прекоманди одлази у Крагујевац, који је био одређен за мобилизацијско место дивизије. Током Првог светског рата Шумадијска дивизија II позива била је у саставу Ужичке војске којом је командовао генерал Милош Божановић. У првим операцијама августа 1914. године у Церској битци са својом дивизијом одолевао је нападу XV корпус аустроугарске војске, али је на крају битке успео да поврати и задржи своје положаје.